Türkmen halkynyň syỳasy taryhynda bolup geçen özgerişler, onuň taryhy-geografiỳasyna öz täsirine ỳetiripdir. Türkmen ỳerleriniň keseki döwletleriniň düzümine girmegi bilen ỳer-ỳurt atlarynda olaryň çäklerinde uly özgerişler bolup geçipdir. Şol özgerişler Gorkut ata we Görogly eỳỳamyna degişli arap-pars dillerindäki ỳazuw ỳadygärliklerinde öz beỳanyny tapypdyr. Şol ỳadygärlikleriniň arasynda biziň öwrenỳän dersimiz üçin zerur bolan maglumatlar Ibn Hordad begiň (Kнига путей и провинциий 846/4), al – Makdisiniň, (kä ỳerde Mukaddisi diỳlip ỳazylỳar), (Наилучшие распределения для познания странь 928 г) we Ỳakut al-Hamawynyň (Словарь стран, 1224) işlerinde berilỳär. Ady agzalan alymlaryň işleri rus diline geçirilip – M.I.T.T. atly (материалы по истории туркмен и Туркмении) uly göwrümli çeşmeler ỳygyndysynda çap edilipdir. Bu döwre degişli çeşmeleriň sanawyny has-da uzaltmak mümkin. Sebäbi orta asyrlarynyň alymlarynyň ählisi öz işlerinde taryhy wakalary beỳan edeninde geografiỳa degişli maglumatlary hem beỳan edipdir.